Sasampunipun njabat Kadapol Metro Jaya, nalika 25 Juni 1974, Widodo dipunlantik déning Présidhèn Soeharto saperlu dados Kapolri. Piyambakipun mangku kalungguhan Kapolri nalika periode 1974-1978. Pelantikan lan pamendhetan sumpah kalungguhan Widodo, wekdal punika tanggal 26 Juni 1974 wonten ing Pura Negara déning Présidhèn Soeharto, sesarengan kaliyan pelantikan lan pamendhetan sumpah kalungguhan Kasal Laksdya TNI R.S. Soebijakto. Ingkang kedah dipuncathet, babagan Widodo punika, inggih punika babagan gegayutanipun ingkang aktif ndhèrèk angkat senjata wonten ing Perang Kemerdekaan wonten ing Jawa Timur, nalika punika, piyambakipun nembé gadhah yuswa 18 taun. Mekaten ugi nalika kadadosan kathah pemberontakan ing rangkah nagari, piyambakipun ndhèrèk wonten ing upaya Operasi Penumpasan Gerombolan DI/TII, Penumpasan G.30.S/PKI lan manéka operasi sanèsipun.